**ҚМКҚ «Балдырған» бөбекжайының шұғыл жиналысының**

**Хаттамасы**

**10.09.2020ж**

**Қатысқандар**: Барлық педагог ұжымы :

 **Күн тәртібінде**

1.Қазақстан Республикасы Білім және ғылым министрінің 2020 жылғы 11 мамырдағы №190» Педагогикалық әдептің кейбір мәселелері» туралы бұйрығымен таныстыру педагогикалық әдеп жөніндегі кеңес мүшелерін сайлау.

2. «Педагогтің кәсіби іс-әрекетіндегі педагогикалық әдебі және мінез - құлық нормалары» туралы-семинар-трениг. Психолог маманы Ахметжанова А.Ғ.

3.Педагогтарды аттестаттаудан өткізу ережесімен таныстыру Наурзбекова С.

4.Әр түрлі мәселелер.

**Тыңдалды:**

1-мәселе бойынша бөбекжай басшысы Смагулова Райхан Темирбаевна жиынды ашып, барлық жиынға қатысушы педагогтерді күн тәртібі бойынша қаралатын мәселелермен таныстырды.

Қазақстан Республикасы Білім және ғылым министрлігінің 2020 жылғы 11 мамырындағы №190 «Педагогикалық әдептің кейбір мәселелері туралы» бұйрығы қабылданды. Бұйрықта «Білім туралы» Қазақстан Республикасы Заңының 5- бабының 34-1 тармақшасына, сондай-ақ «Педагог мәртебесі туралы» Қазақстан Республикасының Заңының 5-бабының 3-тармағына және 16-бабының 1-тармағына сәйкес әзірленген. Бұйрықта педагогикалық әдеп қағидаларын және педагогикалық әдеп жөніндегі кеңестің жұмыстарын ұйымдастыру қағидалары бекітілгені туралы толықтай айтып өтті. Заңға сәйкес педагогикалық әдеп жөніндегі кеңес мүшелерін бүгінгі жиында сайлап жұмыстар жүргізілетін болады.

Бұйрыққа сәйкес Педагогикалық әдеп жөніндегі кеңес мүшелері бір ауыздан төмендегі қүрамда сайланды:

**Кеңес төрағасы**: Абжанов Амангелді - ақсақалдар ұйымының төрағасы;

**Мүшелері**: Ашықбекова Гүлшат – оқу бөлімінің әдіскері;

 Мұхаметжанов Оразхан – оқу бөлімнің кәсіподақ төрағасы;

 Рыспеков Жанібек - аудандық маслихат депутаты;

 Мамурбаева Маралдым - бөбекжай кәсіподақ төрағасы;

 Ибрагимова Меруерт - педагог;

 Казниязова Жумакүл – зейнеткер;

**Хатшы** : Жакупбекова Нургул - педагог

**2- мәселе бойынша** бөбекжай психологы «Педагогтің кәсіби іс-әрекетіндегі педагогикалық әдебі және мінез - құлық нормалары» туралы семинар -тренинг өткізді .

1.Педагогикалық әдептің негізгі қағидалары мыналар болып табылады:

**1) адалдық**

Педагогтің адалдығы олардың оқыту мен тәрбиелеу нәтижесінде өз қызметіндегі түзетулерді жүзеге асыра білуіне, сынға және рефлексияға қабілетін дамытуға, білім алушылар мен тәрбиеленушілердің, олардың ата-аналарының (заңды өкілдерінің) әріптестерінің кез келген пікірі үшін ашықтығына жауапкершілігін білдіреді;

**2) әділдік**

Педагогтің әділдігі оның бағалау қызметінің ашықтығын, олардың құрған білім беру мен тәрбие ортасын айқындылығын білдіреді. Әділдік педагогке білім алушылар мен тәрбиеленушілердің, олардың ата-аналарының (заңды өкілдерінің), әріптестерінің құқығын бұзуға тыйым салады.

**3) жеке тұлғаның абыройын және қадір –қасиетін құрметтеу;**

Педагог өзінің кәсіби назарындағы обьектілер болып табылатын білім алушылар мен тәрбиеленушілердің, олардың ата-аналарының(заңды өкілдерінің) адамдардың абыройы мен қадір- қасиетін құрметтейді, олармен қарым –қатынас жасауда әдепті болады.

**4) патриотизм**: Педагог өз Отаны –Қазақстан Республикасына, тарихына, дәстүрлеріне және тіліне адал және сүйіспеншілікпен қарайды. Қазақстан Республикасының мәдени және тарихи дәстүрлерін сақтайды, бұл қарым-қатынасты білім алушыларға береді.

**5) жалпы адами құндылықтарды құрметтеу және төзімділік:**

Педагог жалпы адами құндылықтардың басымдылығын мойындай отырып әрбір ұлт мәдениетін ерекшелігіне, құндылығына және қадір қасиетіне құрметпен қарайды

Педагог ұлтаралық қатынастар мәдениетіне тәрбиелейді. Білім алушыларды жасына, жынысына, тіліне, ұлтына діни көз қарасына, азматтығынашығу тегіне, әлеуметтік, лауазымдық, және мүліктік жағдайына немесе өзгеде кез келген жағдайларға қарамастан барлық ұлттар және барлық адамдардың құқығы мен қадір қасиетін құрметтеуге үйретеді.

Педагог балабақша ұжымында сенім білдіру және құрметтеу ахуалын жасауға мүмкіндік туғызады.

**6)кәсіби ынтымақтастық:** Педагог мамандық мәртебесі туралы ойлайды, әріптестерінің абыройын және қадір- қасиетін құрметтейді, педагог беделіне нұқсан келтіретін іс-әрекеттерге жол бермейді.

Педагог. Қандай да біртұтас емес мәселелерді жасауға, өз әріптестерінің сеніміне нұқсан келтіруге олардың кәсіби міндеттерін атқаруына кедергі жасауға, оларға қандай да бір шағым арттыруға, шығармашылық қбілетін дамытуға, қиын жағдайға тап болған әріптестерге көмек беруге жәрдем көрсетеді. Кәсіби ынтымақтастық жалғандық пен әділетсіздікті ақтауға қызмет етпейді.

**6)үздіксіз кәсіби даму:** Педагог өзінің кәсіби шеберлігін, зияткерлік, шығармашылық және жалпы ғылыми деңгейін жетілдіреді.

**Педагогикалық әдептің негізгі нормалары:**

- Педагог қызметкер өз қызметінде тәрбиеленушілерді ата-атаналарына, этномәдени құндылықтарға құрмет көрсетуге, қоршаған әлемге ұқыпты қарауға, жоғары адамгершілік тұрғыда тәрбиелеуге;

**3-мәселе бойынша** бөбекжай әдіскері Наурзбекова Салтанат Көбековна ҚР Білім ғылым министрінің 2016 жылығы 27 қаңтарда шыққан №83 бұйрыққа енгізілген өзгерістермен 2020ж 14 мамырдағы №202 бұйрығы туралы айтып таңыстырды.

**ШЕШІМ:**

1. «Педагогтің кәсіби іс-әрекетіндегі педагогикалық әдебі және мінез-құлық нормалары» туралы ережелерімен толықтай барлық ұжым таныстырылды.
2. Педагогтер аттестациядан өту кезінде №83 және №202 бұйрығын басшылыққа алып жұмыстар жасау бөбекжай әдіскері С.К.Наурзбековаға тапсырылды.
3. COVID -19 корновирустық инфекциясы ауруының алдын алу бойынша жұмыстар талапқа сай жүргізілсін.

 Жиналыс төрағасы: Смагулова Р.Т.

 Хатшы: Жакупбекова Н.Б.